open-index/open-wikipedia-markdown huggingface dataset:
Κλεισώρεια Κοζάνης

Η **Κλεισώρεια** είναι χωριό της Μακεδονίας στον νομό Κοζάνης, 79 χιλιόμετρα δυτικά της Κοζάνης. Έχει 44 κατοίκους, οι περισσότεροι εκ των οποίων ασχολούνται με τη γεωργία και την κτηνοτροφία.

Πρόκειται για ορεινό χωριό χτισμένο στους πρόποδες του υψώματος του Αλιά της Δαμασκηνιάς. Βρίσκεται στο Ανατολικό Βόιο και το όνομά της προέρχεται από ένα στενό πέρασμα, μια "κλεισούρα".

Το χωριό υπήρχε πριν από το 1692. Οι πρώτοι κάτοικοι είχαν εγκατασταθεί αρχικά στην τοποθεσία Τεκέ. Ο πληθυσμός του στην περίοδο του 1920 είχε φθάσει μέχρι και τους 267 κατοίκους και μετά από εκείνη την εποχή ο αριθμός συνεχώς μειώνονταν. Μέχρι το 1927, η ονομασία του χωριού ήταν **Τραπαντούστι**.

Στη σημερινή περιoxή του χωριού υπήρχε ο οικισμός Λούτζες, έκτασης 50 στρεμμάτων, με την κεντρική εκκλησία του Αγίου Ιωάννου και νεκροταφείο, καθώς και ο μικρότερος οικισμός Καμένα σπίτια, ο οποίος πυρπολήθηκε σε άγνωστη ημερομηνία.

Μεταξύ της Κλεισώρειας και της Δαμασκηνιάς υπάρχει ένα βάραθρο, που οι κάτοικοι των δυο χωριών το αποκαλούν Γκαστρωμένη Μπιστεριά, όπου κατά το θρύλο και την παράδοση κάθε χίλια χρόνια γεννιούνται φίδια-δράκοντες. Όταν βρέχει, στο βάραθρο αυτό σχηματίζονται καταρράκτες.

## Παραπομπές


## Πηγές
* Δήμος Τσοτυλίου - Κλεισώρεια
* "Τα παλιοχώρια του Βοΐου"

Κατηγορία:Δήμος Βοΐου
Κατηγορία:Χωριά της περιφερειακής ενότητας Κοζάνης
Λεύκη Κοζάνης

Η **Λεύκη** είναι ορεινό χωριό του νομού Κοζάνης χτισμένο στην  ημιορεινή ζώνη των Καστανοχωρίων. Οι γύρο  δασικές εκτάσεις είναι γεμάτες από βελανιδιές, καρυδιές και λεύκες από όπου προέρχεται και η ονομασία του χωριού. Στη περίοδο του 1905 οι περισσότεροι κάτοικοι (γύρο στους 150) ήταν μουσουλμάνοι, οι οποίοι παλιότερα ήταν χριστιανοί και τους ανάγκασαν να αλλαξοπιστήσουν με την βία. Το 1920 ο πληθυσμός έφθανε τους 250 ενώ σήμερα κατοικούν 15 άνθρωποι.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
Λικνάδες Κοζάνης

Οι **Λικνάδες** είναι γεωργοκτηνοτροφικό χωρίο της Μακεδονίας στον νομό Κοζάνης που χωρίζεται σε δύο μαχαλάδες. Οι κάτοικοι του χωριό  το 1940 έφθαναν τους 150 καθώς ήταν και ντόπιοι Βοϊώτες ενώ σήμερα έχει ελαττωθεί ραγδαία ο πληθυσμός του χωριού και φθάνει τους 12 κατοίκους σε μόνιμη βάση. Οι περισσότεροι βρίσκονται στο Τσοτύλι και στη Θεσσαλονίκη καθώς υπάρχουν και πολλοί μετανάστες στο εξωτερικό κυρίως στην Αφρική και στην Αμερική.

## Ιστορικά στοιχεία
Μερικά μόνο μέτρα δυτικά από το σημερινό χωριό, στην κορυφή ενός τραπεζοειδούς λόφου που υψώνεται μέσα στο υδάτινο τόξο που σχηματίζει εκεί ο ποταμός Βέλος, έχει εντοπιστεί από διάφορα αρχαιολογικά ευρήματα (στις θέσεις «Κοπάτσια» και «Σοποτούρα»)  ένας από τους σπουδαιότερους αρχαίους (τειχισμένους) οικισμούς της Ελιμιώτιδας. Επίσης, αρχαιότητες που έχουν αποκαλυφτεί κατά καιρούς σε πολλές τοποθεσίες της γύρω αγροτικής περιοχής («Καραγάτσια», «Καλόγερος» ή «Πηγάδια», «Μπαχτσέδια» κ.ά.) μαρτυρούν την ύπαρξη ιερών, ελληνιστικών και ρωμαϊκών αγροικιών κ.ά.

## Παραπομπές


Κατηγορία:Δήμος Βοΐου
Κατηγορία:Χωριά της περιφερειακής ενότητας Κοζάνης
Αγίασμα Κοζάνης

Το **Αγίασμα** είναι οικισμός και έδρα ομώνυμης τοπικής κοινότητας, της δημοτικής ενότητας Τσοτυλίου, του δήμου Βοΐου, της περιφερειακής ενότητας (τέως νομού) Κοζάνης, στην περιφέρεια περιφέρεια Δυτικής Μακεδονίας, σύμφωνα με το πρόγραμμα *Καλλικράτης*.

Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Βοΐου του νομό Κοζάνης , στο γεωγραφικό διαμέρισμα Μακεδονίας.
*Μέχρι το 1927 ονομαζόταν *Λατόριστα* (η).
Στην τοπική κοινότητα ανήκουν και οι οικισμοί Άγιος Θεόδωρος, Αχλαδέα και Κοιλάδιον.
## Γεωγραφία
Το Αγίασμα βρίσκεται στο δυτικό άκρο του νομού Κοζάνης, στις ανατολικές κλιτύς του Βοΐου και σε μέσο σταθμικό υψόμετρο 745. Απέχει 69 χλμ. περίπου Δ. της Κοζάνης. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 22,120 χμ² (2011).  
## Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ως *Λατόριστα*

Ο οικισμός αναγνωρίστηκε το 1918 και ορίστηκε έδρα της κοινότητας Λατορίστης. Το 1927 μετονομάστηκε σε Αγίασμα

Ως *Αγίασμα*
*Με το ΦΕΚ 79Α - 04/05/1965 ο οικισμός έπαυσε να είναι έδρα της κοινότητας Αγιάσματος
*Με το ΦΕΚ 244Α - 04/12/1997 αποσπάστηκε από την κοινότητα Αγιάσματος και προσαρτήθηκε στον δήμο Τσοτιλίου
*Με το ΦΕΚ 87Α - 07/06/2010 αποσπάστηκε από τον δήμο Τσοτυλίου και προσαρτήθηκε στον δήμο Βοΐου

(Πηγή: https://www.eetaa.gr/metaboles/oikmet_details.php?id=16506)
## Γενικά στοιχεία
Το Αγίασμα είναι ένα χωριό με χαρακτηριστικά που μοιάζουν περισσότερο στα Μαστοροχώρια. Κάθε χρόνο οι λιγοστοί κάτοικοι διοργανώνουν γιορτή κρασιού, την  πρώτη Κυριακή του Οκτώβρη.
## Αξιοθέατα
*Η εκκλησία του Αγίου Αθανασίου, με το αγίασμα από το οποίο πήρε την ονομασία του ο οικισμός. Σύμφωνα με την παράδοση, κτίστηκε περί τα μέσα του 18ου αιώνα, από τον Αθανάσιο Αραϊά. Το αγίασμα (αγιονέρι) πηγάζει από ορισμένο σημείο του εσωτερικού του ναού και οδηγείται με συγκεκριμένο αγωγό στο παρακείμενο ιδιαίτερο κτίσμα απ’ όπου το παραλαμβάνουν οι πιστοί. Η εκκλησία εορτάζει στις 2 Μαΐου.
## Παραπομπές

*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr
## Εξωτερικοί σύνδεσμοι
*https://www.tovoion.com/%CE%B1%CF%86%CE%B9%CE%B5%CF%81%CF%8E%CE%BC%CE%B1%CF%84%CE%B1/o-ie%CF%81%CE%BF%CF%83-%CE%BD%CE%B1%CE%BF%CF%83-%CF%84%CE%BF%CF%85-%CE%B1%CE%B3%CE%B9%CE%BF%CF%85-%CE%B1%CE%B8%CE%B1%CE%BD%CE%B1%CF%83%CE%B9%CE%BF%CF%85-%CF%83%CF%84%CE%BF-%CE%B1%CE%B3%CE%B9%CE%B1/ 
*https://web.archive.org/web/20120120051253/http://ekpompi4e.blogspot.com/2011/11/blog-post_26.html/
*https://web.archive.org/web/20111229031148/http://www.agiasma.info/photo_album/index.html
 

Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
Άγιοι Θεόδωροι Κοζάνης

Ο **Άγιοι Θεόδωροι** είναι ορεινό χωριό της Κοζάνης σε υψόμετρο 760 μέτρα.

## Γεωγραφικά - ιστορικά στοιχεία
Οι Άγιοι Θεόδωροι βρίσκονται στα ανατολικά της Περιφερειακής Ενότητας Κοζάνης, στα όρια με την Ημαθία. Διοικητικά ανήκει στην Τοπική Κοινότητα Πολυμύλου. Βόρεια και νότια του χωριού περνούν η Εγνατία Οδός και η ΕΟ Αλεξάνδρειας - Κοζάνης αντίστοιχα.

Σύμφωνα με την απογραφή 2011 ο πληθυσμός του χωριού ήταν 18 κάτοικοι. Το 1940 οι κάτοικοι έφθαναν τους 135, ενώ στην απογραφή του 1905 (πριν την ανταλλαγή πληθυσμών) υπήρχαν 150 μουσουλμάνοι. Το χωριό μέχρι το 1928 διατηρούσε την παλιά τουρκική ονομασία, *Οκτσιλάρ* που σημαίνει τοξότες. Σήμερα στο χωριό κατοικούν 5 άτομα. Παλιότερα οι άνθρωποι εκεί ασχολούνταν με τη γεωργία, κυρίως την παραγωγή δημητριακών και ζωοτροφών, με την κτηνοτροφία (εκτροφή βοοειδών) και τη μελισσοκομία, ενώ αρκετά παλαιότερα είχαν ασχοληθεί και με την καλλιέργεια του καπνού. Σήμερα οι κάτοικοι του χωριού είναι συνταξιούχοι.

Οι κάτοικοι του χωριού ήρθαν μετά το 1922 από το χωριό Κρένασα (σήμερα Anayurt Koyu) της περιοχής Ματσούκα του Πόντου, από την Τρίγλια της Μικράς Ασίας και από τη νήσο Πρίγκηπο της θάλασσας του Μαρμαρά. Το χωριό παλαιότερα χωριζόταν σε δυο γειτονιές (μαχαλάδες). Σήμερα υπάρχει μόνο ο νότιος μαχαλάς, γιατί ο βόρειος έχει εγκαταλειφθεί εδώ και κάποιες δεκαετίες και εκτός αυτού διέρχεται από αυτόν η Εγνατία Οδός.
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Ανθούσα Κοζάνης

Η **Ανθούσα**  είναι χωριό του δήμου Βοΐου του νομού Κοζάνης. Είναι κτισμένη σε υψόμετρο 820 μέτρων, στις πλαγιές του Βοΐου όρους, στο δυτικό μέρος του δήμου Βοΐου. Ανατολικά του χωριού υπάρχει το ύψωμα του Αη Λια. Σύμφωνα με τα στοιχεία της απογραφής πληθυσμού του 2011, στον οικισμό κατοικούν 30 άτομα.

## Ιστορικά στοιχεία

Το παλιό όνομα του χωριού είναι *Ρέζνα*. Σύμφωνα με τα στοιχεία της οθωμανικής απογραφής του 1901, ο πληθυσμός του χωριού ανερχόταν σε 300 κατοίκους εκ των οποίων οι μισοί ήταν ελληνόφωνοι χριστιανοί και οι υπόλοιποι ελληνόφωνοι μουσουλμάνοι (Βαλαάδες). Κατά την περίοδο του Μακεδονικού Αγώνα, δύο κάτοικοι της Ανθούσας (οι Π. και Σταύρος Κωνσταντίνου) δραστηριοποιήθηκαν στο πλευρό των ένοπλων μακεδονομάχων ως πράκτορες γ' τάξης.

Μετά την ενσωμάτωση της Ανθούσας στο ελληνικό κράτος, το χωριό υπήχθη στην επαρχία Βοΐου. Το 1997, με το σχέδιο «Καποδίστριας», συμπεριλήφθηκε στον δήμο Τσοτυλίου. Από το 2011, με το σχέδιο «Καλλικράτης», η Ανθούσα υπάγεται στο νεοσύστατο δήμο Βοΐου.

## Γενικά στοιχεία

Το χωριό χωρίζεται σε δύο μαχαλάδες, στον πάνω μαχαλά όπου μένουν οι ντόπιοι Βοϊώτες και στον κάτω μαχαλά όπου ζουν οι απόγονοι των Μικρασιατών προσφύγων. Στα ανατολικά της Ανθούσας, βρίσκεται ο μικρός ιερός ναός του Αγίου Ηλία, κτίσμα του 1968, στην ίδια θέση όπου είχε κτιστεί το 1923 άλλος μικρός ναός που καταστράφηκε κατά τα χρόνια του Εμφυλίου.

## Απογραφές Πληθυσμού

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
Ομαλή Κοζάνης

Η **Ομαλή** είναι χωριό του νομού Κοζάνης.

Είναι χτισμένη σε επίπεδο έδαφος απο εκει παίρνει και το όνομα της. Δεν διακρίνονται έντονες διάφορες στον πληθυσμό κατά την διάρκεια του έτους, ο οποίος κυμαίνεται μεταξύ 30-35μονιμων κατοικων το χειμωνα κατοίκων.

Το 1905 στο χωριό έμεναν 440 Μουσουλμάνοι και 150 Έλληνες. Μέχρι και το 1833 το παζάρι του Τσοτυλίου γινόταν στην Ομαλή και στη συνέχεια μεταφέρθηκε στο Τσοτύλι. Το χωριό παλαιότερα ήταν πιο μεγάλο, ενώ σήμερα χωρίζεται σε δυο μαχαλάδες.

Οι κάτοικοι στην Ομαλή ασχολούνται κυρίως με την γεωργία, καθώς η κύρια παραγωγή τους είναι η φακή και ο καπνός.

## Ιστορικά στοιχεία

Σε κοντινή απόσταση (δύο περίπου χιλιομέτρων) βόρεια από την Ομαλή, στο χαμηλό ύψωμα «Σουλιό», διαπιστώθηκαν ίχνη (τάφοι, αρχιτεκτονικά μέλη κ.ά.) αρχαίου οικισμού των ελληνιστικών και ρωμαϊκών χρόνων.

## Παραπομπές


Κατηγορία:Δήμος Βοΐου
Κατηγορία:Χωριά της περιφερειακής ενότητας Κοζάνης
The Lord of the Rings Online

Το ***The Lord of the Rings Online*** (συντομογραφία: ***LOTRO***) είναι βιντεοπαιχνίδι ρόλων και MMORPG που σχεδιάστηκε από την εταιρία Turbine, Inc και κυκλοφόρησε στις 24 Απριλίου του 2007 για PC. Διαδραματίζεται στον κόσμο της Μέσης Γης ταυτόχρονα με τα γεγονότα που διαδραματίζονται στο ομότιτλο έργο, του συγγραφέα Τόλκιν.

Έχουν ήδη κυκλοφορήσει τρεις επεκτάσεις. Η πρώτη είναι το *[[Mines of Moria]]*, που κυκλοφόρησε στις 17 Νοέμβριου του 2008. Η δεύτερη είναι το *[[Siege of Mirkwood]]*, που κυκλοφόρησε στις μια Δεκεμβρίου του 2009. Η τρίτη είναι το *[[Rise of Isengard]]*, που κυκλοφόρησε στις 27 Σεπτεμβρίου του 2011.

## Τρόπος παιχνιδιού
Στο *Lord of the Rings Online* ο παίκτης επιτρέπεται να δημιουργήσει χαρακτήρα επιλέγοντας ανάμεσα από τέσσερις φυλές, οι οποίες είναι: άνθρωποι, ξωτικά, νάνοι, χόμπιτ. Η δυνατότητα δημιουργίας γυναικείου χαρακτήρα υπάρχει σε όλες τις φυλές εκτός από τους νάνους, οι οποίοι έχουν την δυνατότητα δημιουργίας μόνο άντρα. Οι κλάσεις είναι: guardian, lore-master, minstrel, champion, burglar, rune-keeper, hunter, warden

Στη μονομαχία ή αλλιώς PvP ο παίκτης μπορεί να παλέψει με τον αντίπαλό του με τρόπο παρόμοιο με τα mobs (τέρατα). Χρησιμοποιεί τις ίδιες επιθέσεις, ενώ προϋπόθεση είναι η κοντινή απόσταση μεταξύ των χαρακτήρων, για τη λήψη βλάβης.

Όταν ο παίκτης φτάσει το πέμπτο επίπεδο (level 5) μπορεί να μάθει να παίζει τον αυλό και, ανάλογα με την κλάση τους, άλλα όργανα. Ειδικά οι τροβαδούροι μπορούν να μάθουν όλα τα όργανα αλλά και τους άλλους παίκτες, όλων των κλάσεων, να τα παίζουν.

## Εξωτερικοί σύνδεσμοι
* 

Κατηγορία:Βιντεοπαιχνίδια του 2007
Κατηγορία:Βιντεοπαιχνίδια ρόλων
Κατηγορία:Βιντεοπαιχνίδια MMORPG
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια της Codemasters
Κατηγορία:Βιντεοπαιχνίδια της Warner Bros. Interactive Entertainment
Κατηγορία:Βιντεοπαιχνίδια βασισμένα στην Μέση Γη
Σηρικάρι Χανίων

Το **Σηρικάρι** (επίσημο: το **Σηρικάριον**) είναι χωριό και έδρα ομώνυμης κοινότητος του δήμου Κισσάμου στην περιφερειακή ενότητα Χανίων της Κρήτης.  Βρίσκεται 55 χιλιόμετρα δυτικά από τα Χανιά και 17 χιλιόμετρα νότια από την Κίσσαμο. Το Σηρικάρι διαφέρει από τα άλλα τυπικά χωριά γιατί αποτελείται από 12 σκόρπιες γειτονιές (Κιολιανά, Μιχελιανά, Κοντοκριθιανά, Στρατηγιαννά, Μεγάλο Χωριό, Άγιος Ιωάννης, Κατσικανδαριανά, Τσιχλιανά, Σινενιανά, Τζωρτζιανά, Κωστογιάννηδες και Μαρουλιανά ή Φελεσιανά). Τα Μιχελιανά και τα  Μαρουλιανά ή Φελεσιανά δεν κατοικούνται πια. Το όνομα λέγεται πως προέρχεται από το Βυζαντινό επώνυμο Σηρικάριος, το οποίο σήμαινε *αυτός που φτιάχνει μεταξωτά υφάσματα* ή *αυτός που εργάζεται με το μετάξι*.

Δείτε ***[[Κοινότητα Σηρικαρίου]]***

## Ιστορία και πληθυσμός
Η ετυμολογία του ονόματος μαζί με την παρουσία της Βυζαντινής εκκλησίας των Αγίων Αποστόλων, υποδηλώνουν την παρουσία ενός οικισμού με το όνομα αυτό από την εποχή του Βυζαντίου. Ο πληθυσμός του χωριού έπεσε δραματικά τις τελευταίες δεκαετίες και τώρα αποτελείται από 132 κατοίκους (απογραφή 2001).

## Αξιοθέατα
### Καστανόδασος
Το Σηρικάρι έχει ένα μεγάλο καστανόδασος, χαρακτηριστικό της περιοχής. Ένα μικρό ποτάμι διαρρέει το δάσος κάνοντας το ένα όμορφο τοπίο. Το μεγαλύτερο πανηγύρι του χωριού (της Παναγίας) γίνεται μέσα στο δάσος. Τα κάστανα είναι μία από τις σημαντικές πηγές της τοπικής αγροτικής οικονομίας.

### Φαράγγι
Ένα όμορφο φαράγγι ενώνει το Σηρικάρι με την αρχαία ακρόπολη της Πολυρρήνιας. Το μονοπάτι είναι μέτριας δυσκολίας και είναι μια δραστηριότητα που την προτείνουν ταξιδιωτικοί οδηγοί και πράκτορες της περιοχής.

### Αγροτουρισμός
Ο αγροτουρισμός είναι αρκετά ανεπτυγμένος στην περιοχή. Πριν μερικά χρόνια η Μηλιά, ένα γειτονικό εγκαταλελειμμένο χωριό, ανακαινίστηκε και άνοιξε ξανά ως ξενώνας.

### Εκκλησίες - πανηγύρια
Το Σηρικάρι έχει 12 εκκλησίες σκορπισμένες ανάμεσα στις γειτονιές του. Το μεγαλύτερο πανηγύρι του χωριού που είναι και ένα από τα μεγαλύτερα της περιοχής είναι αυτό της Παναγίας το οποίο γίνεται κάθε Δεκαπενταύγουστο και συγκεντρώνει πλήθος κόσμου από τις γύρω περιοχές. Αυτό το πανηγύρι γίνεται μέσα στο καστανόδασος - κάνοντας το μια ξεχωριστή εμπειρία. Άλλο ένα μεγάλο πανηγύρι είναι αυτό του Τιμίου Σταυρού στις 13 και 14 Σεπτεμβρίου.

Η εκκλησία των Αγίων Αποστόλων χτίστηκε το 1427. Είναι μία από τις Βυζαντινές εκκλησίες της περιοχής που αξίζει να επισκεφτείς.

## Επώνυμοι κάτοικοι
*Όσιος Νικηφόρος ο Λεπρός: άγιος

## Αναφορές


## Εξωτερικοί Σύνδεσμοι
#Το Σηρικάρι στο Google Maps Google Maps

Κατηγορία:Χωριά της περιφερειακής ενότητας Χανίων
Πανελλήνιο πρωτάθλημα ανώμαλου δρόμου ανδρών 1923

Tο **Ζ΄ [[Πανελλήνιο πρωτάθλημα ανώμαλου δρόμου ανδρών]] του 1923** διεξήχθη στις 4 Μαρτίου 1923, στην Αθήνα με διοργανωτή στον ΣΕΓΑΣ, έπειτα από διακοπή έντεκα χρόνων, αφού το προηγούμενο είχε γίνει τον Μάρτιο του 1912. Η εκκίνηση και ο τερματισμός έγιναν στο Παναθηναϊκό Στάδιο. Μετείχαν αθλητές από 4 αθλητικές ομάδες. Νικητής αναδείχθηκε ο '''Πανιώνιος''', για πρώτη φορά στην ιστορία του και του απονεμήθηκε το τριετές επαμειβόμενο κύπελλο του ΣΕΓΑΣ (Α΄ χρόνος απονομής).

## Χρονικό των αγώνων

Στους αγώνες μετείχαν οι σύλλογοι: Πανιώνιος, Πανελλήνιος Γ.Σ., Εθνικός Γ.Σ. και Πειραϊκός Σύνδεσμος. Οι αθλητές εκκίνησαν στις 4.45 μμ της Κυριακής 4 Μαρτίου από το Παναθηναϊκό Στάδιο και κινήθηκαν εκτός αυτού στον περιβάλλοντα λόφο του Αρδηττού. Επέστρεψαν έπειτα από 18΄ περίπου, κάτι που σημαίνει πως η διαδρομή που διένυσαν ήταν περίπου 4.000μ.
 
Νικητής στο ατομικό αναδείχθηκε ο Αλέξανδρος Κράνης του Εθνικού Αθηνών, ο οποίος έλαβε ως έπαθλο "αργυρούν μετάλλιον και κομψόν ωρολόγιον τεθέν υπό του Συνδέσμου". Δύτερος ήταν ο Δ. Ζαδές "λαβών το δεύτερον βραβείον, μετάλλιον χαλκούν και τρίτος ο Γ. Ζαμαρίας αμφότεροι αθληταί του Πανιωνίου". Στο ομαδικό επικράτησε ο Πανιώνιος, με τους αθλητές: Δ. Ζαδέ, Γ. Ζαμαρία και Γ. Μπεκιάρη ή Βογιατζόγλου. Ήταν η πρώτη νίκη σε πανελλήνια διοργάνωση του προσφυγικού συλλόγου μετά το ξεριζωμό του από τη Σμύρνη, ο οποίος μόλις έξι μήνες μετά την καταστροφή είχε καταφέρει να ανασυγκροτηθεί και να συστήσει ανταγωνιστική ομάδα με όσους από τους αθλητές του είχαν γλυτώσει τη σφαγή. Η απονομή του ομαδικού επάθλου έγινε "υπό τας ενθουσιώδεις επευφημίας απάντων των αθλητών και θεατών", που με το χειροκρότημά τους αναγνώριζαν τις προσπάθειες των υπευθύνων του ιστορικού σωματείου να σταθεί ξανά στα πόδια του.

## Τα αποτελέσματα

## Πηγές

* εφ. "Εμπρός", 5/3/1923.
* "Ετήσιος απολογισμός ΣΕΓΑΣ", "Αθλητική Επιθεώρησις", Ιανουάριος 1924, ψηφ. σ. 62. 

Κατηγορία:Στίβος το 1923
Ανδρων
Κατηγορία:Διοργανώσεις στίβου στην Αθήνα
1618 Ντων

Ο **Ντων (Dawn)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,50. Ανακαλύφθηκε το 1948 από τον Νοτιοαφρικανό αγγλικής καταγωγής αστρονόμο Έρνεστ Λέοναρντ Τζόνσον, που παρατηρούσε από το Γιοχάνεσμπουργκ.

## Φυσικά χαρακτηριστικά
Ο Ντων έχει μέση διάμετρο 19,59 χλμ. και το γεωμετρικό άλβεδό του είναι 0,1157, ενώ ο φασματικός τύπος του είναι **S** (λιθώδης). Ο Ντων περιστρέφεται γύρω από τον εαυτό του μια φορά κάθε 43 ώρες περίπου (± 30%).

## Εξωτερικοί σύνδεσμοι
* Τροχιά από το JPL (Java)

Ντων
TA

Η συντομογραφία λατινικών και ελληνικών χαρακτήρων **TA** ή **Ta** ή **ta** ή **Τ.Α.** ή **Τα** (στην αγγλική γλώσσα προφέρεται τι-έι)  μπορεί να αναφέρεται:

* Στο Ταντάλιο (Ta), χημικό στοιχείο  
* Στην Ταμίλ γλώσσα κατά ISO 639-1 (ta)
* Στον Τάραντα, επαρχία της Ιταλίας
* Στην Τελ Αβίβ, πόλη του Ισραήλ

## Μονάδες μέτρησης
*Στο TA (TeraAmpere) μονάδα μέτρησης έντασης ρεύματος, που ισοδυναμεί με 1012 Amperes
*Στο Τa (Teraannum) μονάδα μέτρησης χρόνου, που ισοδυναμεί με 1012 χρόνια

## Στην ελληνική γλώσσα
*Στις πινακίδες κυκλοφορίας οχημάτων της Ελλάδας ως διακριτικό
*Ως ΤΑ΄ ή **τα΄** στον αριθμό 301, στο ελληνικό σύστημα αρίθμησης
*Στο άρθρο  (ΤΑ, τα)
*Στην Τοπική Αυτοδιοίκηση, ως **ΤΑ** ή **Τ.Α.**
Πανελλήνιο πρωτάθλημα στίβου ανδρών 1919

Το **ΙΔ΄ [[Πανελλήνιο πρωτάθλημα στίβου ανδρών]]**, με διοργανωτή τον ΣΕΓΑΣ, διεξήχθη στο Παναθηναϊκό Στάδιο το Σαββατοκύριακο 27 και 28 Απριλίου 1919, δυο χρόνια μετά το προηγούμενο, αφού το πρωτάθλημα του 1918 ματαιώθηκε λόγω της εμπλοκής της χώρας στον Α΄ παγκόσμιο πόλεμο. Πολυνίκης των αγώνων αναδείχθηκε ο **[[Πανελλήνιος Γ.Σ.]]** Δεν διεξήχθη Πανελλήνιο πρωτάθλημα ανώμαλου δρόμου ανδρών. Δόθηκαν βραβεία στους τρεις πρώτους κάθε αγωνίσματος: μετάλλιο, δίπλωμα και κλαδί δάφνης. 

## Χρονικό των αγώνων

Υπήρξε μεγάλο ενδιαφέρον για τους αγώνες, τους οποίους παρακολούθησε πλήθος κόσμου, ο βασιλιάς Αλέξανδρος και πολλά μέλη από το υπουργικό συμβούλιο:

* *"Εις το Στάδιον είχε συρρεύσει άπειρος κόσμος. Τους αγώνας παρηκολούθησεν από πρωίας μετ' εξαιρετικού ενδιαφέροντος παραμένων εις τον στίβον η Α.Μ. ο Βασιλεύς. Επίσης, παρευρέθησαν πλείστα μέλη του υπουργικού συμβουλίου και άλλοι εκ των επισήμων."* 

Μετείχαν συνολικά περισσότεροι από 150 αθλητές, από έντεκα συλλόγους: πέντε από Αθήνα και Πειραιά και έξι από άλλες πόλεις: Θεσσαλονίκη, Σμύρνη, Βόλο, Κέρκυρα, Κωνσταντινούπολη. Αξίζει να μνημονευτεί πως όταν η αποστολή του Πανιωνίου (αθλητές, γυμναστές και ο πρόεδρος Δημητρός Δάλλας) ξεκίνησε από τη Σμύρνη η πόλη ανήκε στην Οθωμανική αυτοκρατορία ενώ όταν επέστρεψε ανήκε στο ελληνικό κράτος, αφού είχε καταληφθεί από τον ελληνικό στόλο από τις 2 Μαΐου έπειτα από εντολή της Κοινωνίας των Εθνών.

Οι νικητές των αγώνων συνέχισαν να προπονούνται τον επόμενο μήνα, ώστε να πιάσουν καλύτερες επιδόσεις και να γίνουν δεκτοί στους Διασυμμαχικούς Αγώνες που έγιναν στο Παρίσι, με τη συμμετοχή των νικητριών χωρών του α΄ παγκοσμίου πολέμου:

* *"Καθ' εκάστην εντός του Σταδίου γίνονται προπαρασκευαστικοί αγώνες δια την εξάσκησιν των αποσταλησομένων εις τους Διασυμμαχικούς Αγώνας των Παρισίων, των οποίων θα μετάσχωσιν αντιπρόσωποι όλων των Εθνών των λαβόντων μέρος εις τον Ευρωπαϊκόν Πόλεμον."*

## Οι νικητές
Είναι γνωστά τα ακόλουθα αποτελέσματα. 

## Κατάταξη

Δεν είναι γνωστά τα πλήρη αποτελέσματα. Από μεταγενέστερες λίστες πρωταθλητών είναι γνωστό πως ο Πανελλήνιος αναδείχθηκε πολυνίκης με 9 πρώτες νίκες. Οι νίκες των υπολοίπων συλλόγων αναφέρονται με βάση τα υπάρχοντα στοιχεία.

## Πηγές
* "Η ιστορία των Πανελληνίων Αγώνων", Αθλητική Ηχώ, 16/6/1949.
* "Η ιστορία των Πανελληνίων Αγώνων", Αθλητική Ηχώ, 18/6/1949.
* "Η ιστορία των Πανελληνίων Αγώνων", Αθλητική Ηχώ, 20/6/1949.
* "Η ιστορία των Πανελληνίων Αγώνων", Αθλητική Ηχώ, 23/6/1949.
* "Εμπρός", 23/4/1919.
* "Εμπρός", 28/4/1919.
* "Εμπρός", 29/4/1919.
* "Μακεδονία", 29/4/1919.
* Πέτρος Λινάρδος, Η Σμύρνη του Πανιωνίου, 1998, σσ. 147-148.
* Παύλος Μανιτάκης, 100 χρόνια Ελληνικού Αθλητισμού 1830 - 1930, 1962 σσ. 339-341

## Αναφορές



Ανδρων
Κατηγορία:Στίβος το 1919
Κατηγορία:Διοργανώσεις στίβου στην Αθήνα
Α1 Κατηγορία επιτραπέζιας αντισφαίρισης ανδρών 2008-2009

Το **[[Πρωτάθλημα Ελλάδας επιτραπέζιας αντισφαίρισης ανδρών|πρωτάθλημα επιτραπέζιας αντισφαίρισης ανδρών]] για την περίοδο 2008−2009** διεξήχθη με τη συμμετοχή 10 ομάδων. Διεξήχθη σε δύο γύρους, σύνολο 18 αγώνων για κάθε ομάδα, ενώ δεν διεξήχθησαν πλέι οφ. Στην κορυφή ισοβάθμησαν Α.Σ. Πέρα και Ολυμπιακός, πρωταθλητής όμως αναδείχθηκε ο Α.Σ. Πέρα καθώς υπερτερούσε στα σετ, στα μεταξύ τους παιχνίδια, με 21-20.

## Τελική Βαθμολογία

## Μπαράζ για Α1
Στα μπαράζ για την Α1 της επόμενης περιόδου συμμετείχαν τέσσερις ομάδες: οι ομάδες που κατέλαβαν τις θέσεις 8 και 9 στην Α1 και οι ομάδες που κατέλαβαν τις θέσεις 2 και 3 στην Α2. Ο Παναθηναϊκός και ο ΓΑΣ Ελευσίς κατάφεραν να παραμείνουν στην Α1.

### Βαθμολογία

## Πηγές
* Τελική Βαθμολογία πρωταθλήματος Επίσημος ιστότοπος Ε.Φ.Ο.Επ.Α
* Τα μπαράζ Επίσημος ιστότοπος Ε.Φ.Ο.Επ.Α

 
2008 2009
Κατηγορία:Επιτραπέζια αντισφαίριση το 2008
Κατηγορία:Επιτραπέζια αντισφαίριση το 2009
Γιώργος Κατσίμπαλης

Ο **Γιώργος Κατσίμπαλης** (Αθήνα 1899 - Αθήνα , 25 Ιουλίου 1978)  ήταν Έλληνας διανοούμενος και συγγραφέας. Έγραψε πολλές μελέτες , κριτικές και βιβλιογραφίες για λογοτέχνες , όπως ο Κωστής Παλαμάς και άλλοι.

## Μελέτες

* *Το παιδί στην ποίηση του Παλαμά*, τυπ. Εστία, Αθήνα 1929
* *Ο Παλαμάς και το σπίτι*, χ.ε., Αθήνα 1929

## Βιβλιογραφίες

* *Παλαμική βιβλιογραφία 1926-1931*, Εστία, Αθήνα 1932
* *Αλέξανδρος Παπαδιαμάντης, Πρώτες κρίσεις και πληροφορίες*, Εστία, Αθήνα 1934
* *Συμπλήρωμα βιβλιογραφίας Α. Παπαδιαμάντης*, Εστία, Αθήνα 1938
* *Βιβλιογραφία Κωστή Παλαμά*, Σεργιάδης, Αθήνα 1942
* *Βιβλιογραφία Κ. Π. Καβάφη, Σεργιάδης, Αθήνα 1943
* *Βιβλιογραφία Ά. Σικελιανού, Ελληνική Εκδοτική Εταιρεία, Αθήνα 1946
* *Ελληνική βιβλιογραφία Ουώλτ Ουίτμαν (Walt Whitman)*, χ.ε., Αθήνα 1956
* *Ελληνική βιβλιογραφία Κ. Μπωντλαίρ (Charles Baudelaire)*, Σεργιάδης, Αθήνα 1956
* *Βιβλιογραφία Ν. Καζαντζάκη*, χ.ε., Αθήνα 1958
* *Βιβλιογραφία Γιώργου Σεφέρη*, χ.ε., Αθήνα 1961
* *Βιβλιογραφία Κωστή Παλαμά (1959-1963)*, χ.ε., Αθήνα 1964
* *Βιβλιογραφία Κωστή Παλαμά (1964-1969)*, Φ. Κωνσταντινίδης και Κ. Μιχαλάς, Αθήνα 1970

## Εξωτερικοί σύνδεσμοι
* Εθνικό Κέντρο Βιβλίου, Γιώργος Κατσίμπαλης 
* Βιβλιονέτ, Γεώργιος Κ. Κατσίμπαλης
* tvxs.gr, Γιώργος Κατσίμπαλης: Ο Κολοσσός του Μαρουσιού

### Ψηφιακό αρχείο ΕΡΤ
* 

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Γενιά του '30
Ερρίκος

Το όνομα **Ερρίκος**  αναφέρεται στις εξής προσωπικότητες:

## Αυτοκράτορες
* Ερρίκος Α΄ Οθωνιδών(876 - 936), δούκας της Σαξονίας
* Ερρίκος Β΄ Οθωνιδών (972 – 1024), δούκας της Σαξονίας
* Ερρίκος Γ΄ Σαλίων, δούκας της Φραγκονίας
* Ερρίκος Δ΄ Σαλίων, δούκας της Φραγκονίας
* Ερρίκος Ε΄ Σαλίων, δούκας της Φραγκονίας
* Ερρίκος ΣΤ΄ Χοενστάουφεν (1165-1197)
* Ερρίκος Ζ΄ του Λουξεμβούργου
* Ερρίκος της Φλάνδρας (1174 - 1216).

## Βασιλείς της Αγγλίας
*Ερρίκος Α΄ Νορμανδίας
*Ερρίκος Β΄ Ανζού
*Ερρίκος Γ΄ Ανζού
*Ερρίκος Δ΄ Ανζού-Λάνκαστερ
*Ερρίκος Ε΄ Ανζού-Λάνκαστερ
*Ερρίκος ΣΤ΄ Ανζού-Λάνκαστερ
*Ερρίκος Ζ΄ Τυδώρ
*Ερρίκος Η΄ Τυδώρ

## Βασιλείς της Γαλλίας
*Ερρίκος Α΄ Καπετιδών
*Ερρίκος Β΄ Βαλουά
*Ερρίκος Γ΄ Βαλουά
*Ερρίκος Δ΄ Βουρβόνων
*Ερρίκος (Ε΄) Βουρβόνων

## Βασιλείς της Κύπρου
*Ερρίκος Α΄ Λουζινιάν
*Ερρίκος Β΄ Πουατιέ

## Ηγεμόνες του Λουξεμβούργου
*Ερρίκος Ζ΄ Λουξεμβούργου, κόμης
*Ερρίκος των Νασσάου, μέγας δούκας

## Άγγλοι
* Ερρίκος ο Νεώτερος (1155 - 1183)
* Ερρίκος Μπωφόρ (1375 - 1447)

## Γάλλοι
* Ερρίκος του Ρεμς (1121 - 1175)
* Ερρίκος ντε Λα Τουρ ντ'Ωβέρν (1611-1675)
* Ερρίκος Πιτό (1695-1771)

## Βαυαρίας
* Ερρίκος Α΄ των Βίττελσμπαχ (919/921 - 955)
* Ερρίκος Β΄ ο Εριστικός

## Πορτογάλοι & Ιταλοί
* Ερρίκος της Βουργουνδίας (Κόμης της Πορτογαλίας) (1066 - 1112)
* Ερρίκος Δάνδολος (1107 – 1205)
* Ερρίκος ο Θαλασσοπόρος (1394 – 1460)

## Καμπανία
*Ερρίκος Α΄ της Καμπανίας (1152 - 1181)
* Ερρίκος Β' της Καμπανίας (1166 - 1197)
* Ερρίκος Α' της Ναβάρρας (1244 - 1274)

## Δούκες του Κοντέ
*Ερρίκος Α΄ (1552 - 1588)
*Ερρίκος Β΄ (1588 - 1646)
*Ερρίκος Γ΄ (1643 – 1709)
*Λουδοβίκος-Ερρίκος Α΄ (1692 - 1740)
*Λουδοβίκος-Ερρίκος Β΄ (1756 - 1830)

## Λάνκαστερ
* Ερρίκος, 3ος κόμης του Λάνκαστερ (1281 - 1345)
* Ερρίκος, δούκας του Λάνκαστερ (1310 - 1361)

## Λωρραίνη
* Ερρίκος της Λωρραίνης Βωντεμόν (απεβ. το 1505)
* Ερρίκος Β' της Λωρραίνης (1563 - 1624).

## Βουργουνδία & Σκωτία
* Ερρίκος της Βουργουνδίας (1035 - 1071)
* Ερρίκος της Νορθουμβρίας (1114 – 1152)

## Προσωπικότητες του 19ου Αιώνα
* Ερρίκος Γουλιέλμος Ντόβε (1803-1879)
* Ερρίκος Σλήμαν (1822 - 1890)
* Ερρίκος Ίψεν (1828-1906)
* Ερρίκος Ντυνάν (1828-1910)
* Ερρίκος Μοργκεντάου (1856-1946)

## Σύγχρονοι Έλληνες
* Ερρίκος Γκρην (1832 - 1896)
* Ερρίκος Σκάσσης (1884 - 1977)
* Ερρίκος Θαλασσινός (1927-2000)
* Ερρίκος Μπριόλας (γενν 1934)
* Ερρίκος Μπελιές (γενν. 1950)

Κατηγορία:Αποσαφηνίσεις ονομάτων
Σαν Χοσέ (αποσαφήνιση)

Το **Σαν Χοσέ** μπορεί να αναφέρεται σε:

## Κόστα Ρίκα
* **[[Σαν Χοσέ]]**, πρωτεύουσα της Κόστα Ρίκα.
* **[[Σαν Χοσέ]]**, ένα καντόνι του Σαν Χοσέ, Κόστα Ρίκα.

## ΗΠΑ
* **[[Σαν Χοσέ, Καλιφόρνια]]**, τρίτη μεγαλύτερη πόλη της Καλιφόρνια και δέκατη στις ΗΠΑ.
Αντίγκουα (αποσαφήνιση)

Η **Αντίγκουα** μπορεί να αναφέρεται:

## Λέξεις

* Στην Ισπανική λεξη Antigua που σημαίνει *αρχαία*.
## Μέρη

* Στην **[[Αντίγκουα]]**, το κυριότερο νησί στην Αντίγκουα και Μπαρμπούντα.
* Στην **[[Αντίγουα Γουατεμάλα]]**, μια πόλη της Γουατεμάλας.

## Πλοία
* Τέσσερα Βρετανικά πλοία που ονομάστηκαν HMS Antigua.
Φλόριδα (αποσαφήνιση)

Με την ονομασία **Φλόριντα** ή  **Φλόριδα** μπορεί να αναφέρονται:

## Διοικητικές περιφέρειες
; Ηνωμένες Πολιτείες
* Φλόριντα, πολιτεία των Ηνωμένων Πολιτειών.
* Φλόριντα (Πάρκε, Ινδιάνα), κοινότητα της πολιτείας Ινδιάνα
* Ισπανική Φλόριδα, ιστορική περιφέρεια της Ισπανίας.
* Παροικίες της Φλόριδας, ονομασία παροικιών της πολιτείας Λουιζιάνα.

; Άλλες χώρες
* Φλόριδα (διαμέρισμα της Ουρουγουάης), διαμέρισμα της Ουρουγουάης.
* Φλόριδα (Βολιβία), επαρχία της Βολιβίας.
* Φλόριδα (Σαντιάγκο), κοινότητα της περιφέρειας Σαντιάγο.
* Λα Φλόριδα (Κονσεπσιόν), κοινότητα της περιφέρειας Κονσεπσιόν.

## Πόλεις
; Ηνωμένες Πολιτείες
* Φλόριντα (Φλόριντα), πόλη της πολιτείας Φλόριντα.
* Φλόριντα (Ινδιάνα), πόλη της πολιτείας Ινδιάνα. 
* Φλόριντα (Μασαχουσέτη), πόλη της πολιτείας Μασαχουσέτη.
* Φλόριντα (Μινεσότα), πόλη της πολιτείας Μινεσότα.
* Φλόριντα (Μιζούρι), πόλη της πολιτείας Μιζούρι.
* Φλόριντα (Μοντγκόμερι, Νέα Υόρκη), πόλη της κομητείας Μοντγκόμερι της πολιτείας Νέα Υόρκη.
* Φλόριντα (Όραντζ, Νέα Υόρκη), πόλη της κομητείας Όραντζ της πολιτείας Νέα Υόρκη.
* Φλόριντα (Οχάιο), πόλη της πολιτείας Οχάιο.

* Φλόριδα (Πουέρτο Ρίκο), μια πόλη του Πουέρτο Ρίκο.
 
; Άλλες χώρες
* Φλόριδα (Κολομβία), μια πόλη του Βάγιε ντελ Κάουκα.
* Φλόριδα (Νότια Αφρική), μια πόλη της Νότιας Αφρικής.
* Φλόριδα (Ονδούρα), μια πόλη του Κοπάν.
* Φλόριδα (Ουρουγουάη), πόλη της Ουρουγουάης και πρωτεύουσα του ομώνυμου διαμερίσματος.

## Άλλα τοπωνύμια
* Φλόριδα (Περού), μία συνοικία του Περού.
* Νησιά Φλόριδα, νησιά του συμπλέγματος των Νησιών του Σολομώντα.
Α1 Κατηγορία επιτραπέζιας αντισφαίρισης ανδρών 2010-2011

Το **[[Πρωτάθλημα Ελλάδας επιτραπέζιας αντισφαίρισης ανδρών|πρωτάθλημα επιτραπέζιας αντισφαίρισης ανδρών]] για την περίοδο 2010−2011** διεξήχθη με τη συμμετοχή 9 ομάδων μετά την αποχώρηση του Α.Κ. Ζωγράφου. Διεξήχθη σε δύο φάσεις, την κανονική περίοδο και τα πλέι οφ. Πρωταθλητής αναδείχθηκε ο Α.Ο. Ταταύλα.

## Βαθμολογία Κανονικής περιόδου

## Πλέι οφ
Στα πλέι οφ οι ομάδες μετέφεραν τα αποτελέσματα τους από την κανονική περίοδο. Με αστερίσκο σημειώνονται οι αγώνες της κανονικής περιόδου.
### Ημιτελικοί

### Μικρός Τελικός

### Μεγάλος Τελικός

### Κατάταξη

## Μπαράζ για Α1
Στα μπαράζ για την Α1 της επόμενης περιόδου συμμετείχαν τέσσερις ομάδες: οι ομάδες που κατέλαβαν τις θέσεις 8 και 9 στην Α1 και οι ομάδες που κατέλαβαν τις θέσεις 2 και 3 στην Α2. Οι ομάδες της Α2 επικράτησαν και προβιβάστηκαν στην Α1.

### Βαθμολογία

## Πηγές
* Τελική Βαθμολογία πρωταθλήματος Επίσημος ιστότοπος Ε.Φ.Ο.Επ.Α
* Πλέι οφ Επίσημος ιστότοπος Ε.Φ.Ο.Επ.Α
* Τα μπαράζ Επίσημος ιστότοπος Ε.Φ.Ο.Επ.Α

 
2010 2011
Κατηγορία:Επιτραπέζια αντισφαίριση το 2010
Κατηγορία:Επιτραπέζια αντισφαίριση το 2011
1476 Κοξ

Ο **Κοξ (Cox)** είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,989. Ανακαλύφθηκε το 1936 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του προς τιμή του Γάλλου αστρονόμου Ζ.-Φ. Κοξ.

## Φυσικά χαρακτηριστικά
Τα φυσικά χαρακτηριστικά του Κοξ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κοξ
1477 Μπονσντορφία

Η **Μπονσντορφία (Bonsdorffia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,38. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά της προς τιμή του Φινλανδού αστρονόμου και ιδρυτή του Γεωδαιτικού Ινστιτούτου της Φινλανδίας Τόιβο Ίλμαρι Μπόνσντορφ (*Toivo Ilmari Bonsdorff*).

## Φυσικά χαρακτηριστικά
Η μέση διάμετρος της Μπονσντορφίας εκτιμάται σε 28,10 χιλιόμετρα. Ο φασματικός τύπος της είναι **XU** (κατά Tholen), ενώ το άλβεδό της είναι 0,0517 ± 0,005. Η Μπονσντορφία περιστρέφεται γύρω από τον εαυτό της μία φορά κάθε περίπου 6 ως 10 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπονσντορφια
1478 Βίχουρι

Ο **Βίχουρι (Vihuri)** είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,028. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του Φινλανδού πλοιοκτήτη και ευεργέτη των επιστημών Α. Βίχουρι (*A. Vihuri*).

## Φυσικά χαρακτηριστικά
Η μέση διάμετρος του Βίχουρι εκτιμάται σε 21 χιλιόμετρα περίπου. Ο Βίχουρι περιστρέφεται γύρω από τον εαυτό του πιθανώς μία φορά κάθε 19,5 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βιχουρι
1479 Ίνκερι

Ο **Ίνκερι (Inkeri)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,788. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας.

## Φυσικά χαρακτηριστικά
Ο φασματικός τύπος του Ίνκερι είναι **XFU** (κατά Tholen). Ο Ίνκερι περιστρέφεται γύρω από τον εαυτό του πιθανώς μία φορά κάθε 5 περίπου ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ινκερι
1480 Αούνους

Ο **Αούνους (Aunus)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,052. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του είτε από το όνομα ενός θείου του Βάισαλα, είτε από τη φινλανδική περιοχή Όλονετς.

## Φυσικά χαρακτηριστικά
Ο φασματικός τύπος του Αούνους είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αουνους
1481 Τυβιγγία

Η **Τυβιγγία** (*Tübingia*) είναι ένας αστεροειδής που περιφέρεται κυρίως στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,259. Ανακαλύφθηκε στις 7 Φεβρουαρίου 1938 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τη γερμανική πόλη Τυβίγγη (Τύμπινγκεν), γνωστή από το παλαιό πανεπιστήμιό της.

Η Τυβιγγία ανακαλύφθηκε, ανεξάρτητα, και από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, στις 22 Φεβρουαρίου 1938, ανακάλυψη που ανακοινώθηκε πρώτη.

## Φυσικά χαρακτηριστικά
Η μέση διάμετρος της Τυβιγγίας εκτιμάται σε 33,26 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,1167. Η Τυβιγγία περιστρέφεται γύρω από τον εαυτό της μία φορά κάθε 18 ως 30 ώρες περίπου, μία αρκετά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τυβιγγια
Κατηγορία:Τύμπινγκεν
1482 Σεβαστιανή

Η **Σεβαστιανή (Sebastiana)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,961. Ανακαλύφθηκε στις 20 Φεβρουαρίου 1938 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του μεγάλου Γερμανού συνθέτη Γιόχαν Σεμπάστιαν Μπαχ (Ιωάννη *Σεβαστιανού* Μπαχ).

* Η Σεβαστιανή ανακαλύφθηκε, ανεξάρτητα, και από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, στις 24 Φεβρουαρίου 1938, ανακάλυψη που ανακοινώθηκε πρώτη.

## Φυσικά χαρακτηριστικά
Η μέση διάμετρος της Σεβαστιανής εκτιμάται σε 20,5 χιλιόμετρα περίπου. Ο φασματικός τύπος της είναι πιθανώς **S** (λιθώδης), ενώ το άλβεδό της είναι 0,160. Η Σεβαστιανή περιστρέφεται γύρω από τον εαυτό της μία φορά κάθε 10 ώρες και 29 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σεβαστιανη
Κατηγορία:Γιόχαν Σεμπάστιαν Μπαχ
1484 Ποστρέμα

μικρογραφία|3D μοντέλο του αστεροειδούς 1484 Ποστρέμα
Η **Ποστρέμα (Postrema)** είναι ένας από τους πλέον σκουρόχρωμους αστεροειδείς της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,947. Ανακαλύφθηκε το 1938 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας.

## Φυσικά χαρακτηριστικά
Η μέση διάμετρος της Ποστρέμα εκτιμάται σε 43,18 χιλιόμετρα. Ο φασματικός τύπος της είναι **B**, ενώ το άλβεδό της είναι 0,0137 (η επιφάνειά της είναι πιο μαύρη από ένα κομμάτι κάρβουνο). Η Ποστρέμα περιστρέφεται γύρω από τον εαυτό της μία φορά κάθε 12 ώρες 11 λεπτά και 32 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ποστρεμα
Αιμοσφαιρίνη

thumb|250px|Δομή της ανθρώπινης αιμοσφαιρίνης
Η **αιμοσφαιρίνη** είναι πρωτεΐνη του αίματος η οποία προσδένει οξυγόνο. Είναι σφαιρική και αποτελείται από τέσσερις πολυπεπτιδικές αλυσίδες ανά δύο όμοιες  και τέσσερα μόρια αίμης, τα οποία είναι ενωμένα ανά ένα σε κάθε αλυσίδα.
## Τρόπος λειτουργίας
Κάθε μόριο αίμης περιέχει ένα άτομο σιδήρου, ο οποίος έχει υψηλή τάση σύνδεσης με το οξυγόνο και χαμηλότερη με το διοξείδιο του άνθρακα. Σύμφωνα με αυτό, γίνεται χαλαρή σύνδεση του οξυγόνου με την αιμοσφαιρίνη στους πνεύμονες, χωρίς να επέρχεται οξείδωση αλλά μόνον οξυγόνωση του δισθενούς σιδήρου της οπότε και δημιουργείται η *οξυαιμοσφαιρίνη*. Έτσι, είναι δυνατή η μεταφορά οξυγόνου στα τριχοειδή αγγεία, εκμεταλλευόμενη την ιδιότητα της οξυαιμοσφαιρίνης του να αποβάλλει εύκολα οξυγόνο. Το αίμα που έχει κορεστεί από οξυγόνο και έχει μεγάλη ποσότητα οξυαιμοσφαιρίνης λέγεται *αρτηριακό αίμα*. Αυτό καθώς φτάνει στα λεπτά τριχοειδή αγγεία διασπάται σε αιμοσφαιρίνη και οξυγόνο και έτσι γίνεται η μεταφορά του οξυγόνου στους ιστούς. Αντίστροφα, η απόθεση του διοξειδίου του άνθρακα στις πνευμονικές κυψελίδες γίνεται μέσω της απόθεσης του διοξειδίου του άνθρακα που αποβάλλεται από αυτούς , στην αιμοσφαιρίνη. Η αιμοσφαιρίνη αυτή ονομάζεται *ανθρακυλαιμοσφαιρίνη* και το αίμα που την περιέχει έχει πιο σκοτεινό χρώμα από το αρτηριακό και ονομάζεται φλεβικό. Η ανθρακοαιμοσφαιρίνη διασπάται στους πνεύμονες και αποβάλλεται το διοξείδιο του άνθρακα. Σύμφωνα με την περιγραφή αυτού του κύκλου φαίνεται ότι η λειτουργία της αιμοσφαιρίνης αφορά στη μεταφορά οξυγόνου στους ιστούς και την απαγωγή του διοξειδίου του άνθρακα από αυτούς καθώς και ότι η αιμοσφαιρίνη υπάρχει μόνο στα ερυθρά αιμοσφαίρια και είναι αυτή ουσιαστικά που δίνει στο αίμα το χαρακτηριστικό του χρώμα, για τον άνθρωπο, τα σπονδυλωτά και κάποια ασπόνδυλα ζώα.
## Η μέτρηση της ποσότητας στο αίμα
Η ποσότητά της στο αίμα μετράται σε γραμμάρια (g) αιμοσφαιρίνης ανά 100 κυβικά εκατοστά (cc) αίματος. Ο ενήλικος έχει συνήθως μέσο όρο αιμοσφαιρίνης 14 g/100 cc. Ένας πρακτικός τρόπος για να υπολογίζεται ο αιματοκρίτης από την τιμή της αιμοσφαιρίνης είναι μέσω πολλαπλασιασμού της τιμής αυτής επί 3. Το γινόμενο είναι συνήθως λίγο μικρότερο από την πραγματική τιμή του αιματοκρίτη. Η ποσότητα της αιμοσφαιρίνης στο αίμα αποτελεί σημαντική διαγνωστική μέθοδο για την ιατρική καθώς μπορεί να δώσει ενδείξεις για ένα ευρύ φάσμα παθήσεων. Η αιμοσφαιρίνη είναι υπεύθυνη και για παθήσεις οι οποίες όμως δε σχετίζονται με τη ποσότητά της, αλλά με μεταλλάξεις στα γονίδια που την κωδικοποιούν. Έχουν εντοπιστεί πάνω από 300 παθήσεις σχετικές με αυτές τις μεταλλάξεις, όπως είναι για παράδειγμα η δρεπανοκυτταρική αναιμία. Οι αιμοσφαιρινοπάθειες είναι πρότυπο μελέτης για το πώς τα γονίδια σχετίζονται με ασθένειες.

## Παραπομπές


## Εξωτερικοί σύνδεσμοι

Κατηγορία:Πρωτεΐνες αίματος
Κατηγορία:Αιματολογία
Κατηγορία:Φυσιολογία ζώων
Α.Μ.Σ. Βατανιακός Κατερίνης

Ο **Αθλητικός Μορφωτικός Σύλλογος Βατανιακός Κατερίνης** είναι ελληνικό ποδοσφαιρικό σωματείο το οποίο εδρεύει στο Βατάν, συνοικία της Κατερίνης. Ιδρύθηκε το 1978 και έχει ως χρώματα το λευκό, το πράσινο και το κόκκινο. Χρησιμοποιεί ως αγωνιστική έδρα το Δημοτικό Γήπεδο Βατάν που βρίσκεται λίγο έξω από το κέντρο της πόλης της Κατερίνης και έχει χωρητικότητα 800 θέσεων.

Την αγωνιστική περίοδο 2013–2014 αγωνίστηκε στο δεύτερο τη τάξει πρωτάθλημα της Β΄ Εθνικής Κατηγορίας (Football League), με την επωνυμία «**Αθλητικός Μορφωτικός Σύλλογος Βατανιακού Κατερίνης [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Βατανιακός Α.Μ.Σ.Κ. [[Ποδοσφαιρική Ανώνυμη Εταιρεία|Π.Α.Ε.]]**».

## Ιστορία
Ο Α.Μ.Σ. Βατανιακός Κατερίνης συμμετείχε την περίοδο 2011-2012 για πρώτη φορά στην ιστορία του στο πρωτάθλημα της Γ΄ Εθνικής όπου και πέτυχε την άνοδό του στο πρωτάθλημα της Β΄ Εθνικής 2013–2014 επίσης για πρώτη φορά στην ιστορία του. Στις 8 Ιανουαρίου 2012, πέτυχε την παρθενική του νίκη στα επαγγελματικά πρωταθλήματα νικώντας τον Οικονόμο Τσαριτσάνης 2-1 εντός έδρας. Από το 2015 αγωνίζεται στο τοπικό πρωτάθλημα της Ε.Π.Σ. Πιερίας.

## Τίτλοι
* Κύπελλο Ε.Π.Σ. Πιερίας (**2 Τίτλοι**): 2008, 2022
* A΄ Κατηγορία Ε.Π.Σ. Πιερίας (**3 Τίτλοι**): 2004, 2008, 2023
* B΄ Κατηγορία Ε.Π.Σ. Πιερίας (**2 Τίτλοι**): 2002, 2019

## Παραπομπές


*
Κατηγορία:Αθλητικοί σύλλογοι Πιερίας
Κατηγορία:Ιδρύσεις αθλητικών συλλόγων το 1978
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1978
Πανελλήνιο πρωτάθλημα στίβου ανδρών 1920

Το **ΙΕ΄ [[Πανελλήνιο πρωτάθλημα στίβου ανδρών]]**, με διοργανωτή τον ΣΕΓΑΣ, διεξήχθη στο Παναθηναϊκό Στάδιο από τις 23 ως τις 26 Απριλίου 1920, και σημείωσε μεγάλη επιτυχία. Πολυνίκης των αγώνων και πρωταθλητής Ελλάδος αναδείχθηκε ο **[[Εθνικός Γ.Σ.]]** "Συναισθηματικός νικητής" των αγώνων αναδείχθηκε ο Πανιώνιος, οι αθλητές του οποίου κατέκτησαν πέντε νίκες και δώδεκα βραβεία (μετάλλια) συνολικά, με αποτέλεσμα να αποθεωθούν από τους χιλιάδες θεατές. Για άλλη μια χρονιά δεν διεξήχθη Πανελλήνιο πρωτάθλημα ανώμαλου δρόμου ανδρών. Δόθηκαν βραβεία στους τρεις πρώτους κάθε αγωνίσματος: μετάλλιο, δίπλωμα και κλαδί δάφνης.

## Χρονικό των αγώνων
Τους αγώνες παρακολούθησε πλήθος κόσμου, ενώ επίτιμος πρόεδρος της ελλανοδίκου επιτροπής τοποθετήθηκε ο ιδιαίτερα λαοφιλής βασιλιάς Αλέξανδρος, που έδωσε το παρόν πολλές φορές στο Στάδιο. Το παρόν έδωσε και ο πρωθυπουργός Ελευθέριος Βενιζέλος την τρίτη ημέρα των αγώνων καθώς και διάφοροι υπουργοί. Εκτός των μελών του ΣΕΓΑΣ και της ΕΟΑ στην τεχνική επιτροπή αναφέρονται για πρώτη φορά και δυο Αμερικανοί γυμναστές, ο Μάγιερς και ο Μάριοτ. Οι αγώνες αποτέλεσαν πρόκριμα για την συγκρότηση της ομάδας που θα μετείχε στην Ολυμπιάδα της Αμβέρσας, που διεξήχθη τον Αύγουστο του 1920. Όπως αναφέρεται στη σχετική ανακοίνωση "Μετέχουν οι αθληταί των Σωματείων όλης της Ελλάδος, Παλαιάς και Νέας". Στους αγώνες προστέθηκαν νέα αγωνίσματα, όπως τα 10χλμ και οι σκυταλοδρομίες 4Χ100 και 4Χ400, ενώ εντάχθηκε ξανά μετά από χρόνια η άρση βαρών με ένα και δύο χέρια. Όμως, οι αγώνες στιγματίστηκαν από αδικίες σε βάρος κάποιων αθλητών, με αποτέλεσμα να υπάρχουν διαμαρτυρίες και "εις ολόκληρος σύλλογος απέσχε των αγώνων προς μεγάλην ζημίαν του αθλητισμού", χωρίς να διευκρινίζεται ποιος σύλλογος ήταν αυτός. Για το λόγο αυτό τα αποτελέσματα των πανελληνίων τελικά δεν αποτέλεσαν κριτήριο επιλογής για τη συμμετοχή στους Ολυμπιακούς αγώνες και διοργανώθηκαν ειδικοί αγώνες πρόκρισης, στις 21 Ιουνίου 1920 στο Παναθηναϊκό Στάδιο.

## Οι νικητές
Είναι γνωστά τα ακόλουθα αποτελέσματα.

## Κατάταξη

## Πηγές
* "Η ιστορία των Πανελληνίων Αγώνων", Αθλητική Ηχώ, 16/6/1949.
* "Η ιστορία των Πανελληνίων Αγώνων", Αθλητική Ηχώ, 18/6/1949.
* "Η ιστορία των Πανελληνίων Αγώνων", Αθλητική Ηχώ, 20/6/1949.
* "Η ιστορία των Πανελληνίων Αγώνων", Αθλητική Ηχώ, 23/6/1949.
* "Εμπρός", 21/4/1920.
* "Εμπρός", 22/4/1920.
* "Εμπρός", 23/4/1920.
* "Εμπρός", 24/4/1920.
* "Εμπρός", 25/4/1920.
* "Εμπρός", 26/4/1920.
* "Εμπρός", 27/4/1920.
* "ΚΌΣΜΟΣ" Σμύρνης, 27/4/1920, ψηφ.σελ. 198.
* Πέτρος Λινάρδος, Η Σμύρνη του Πανιωνίου, 1998, σσ. 157-159.

## Αναφορές


Ανδρων
Κατηγορία:Στίβος το 1920
Κατηγορία:Διοργανώσεις στίβου στην Αθήνα
Χανελόρε Κραφτ

Η **Χανελόρε Κραφτ** (γερμ.: *Hannelore Kraft*) (γεννημένη στις 12 Ιουνίου 1961 στο Μίλχαϊμ) είναι Γερμανίδα πολιτικός. Ήταν αρχηγός του Σοσιαλιστικού Δημοκρατικού Κόμματος στη Βόρεια Ρηνανία-Βεστφαλία από τις 20 Ιανουαρίου 2007 ως τις 14 Μαΐου 2017. Από τις 14 Ιουλίου 2010 ως τις 27 Ιουνίου 2017 υπηρέτησε ως πρωθυπουργός του κρατιδίου της Βόρειας Ρηνανίας-Βεστφαλίας. 

Η Κραφτ είναι η πρώτη γυναίκα που λαμβάνει αυτή τη θέση από τότε που δημιουργήθηκε το ομόσπονδο κρατίδιο το 1946. Έχει υπηρετήσει στην ομοσπονδιακή εκτελεστική εξουσία του Σοσιαλιστικού Δημοκρατικού Κόμματος από τον Νοέμβριο του 2009, και είναι μία από τους τέσσερις ομοσπονδιακούς αναπληρωτές προέδρους.

Από την 1η Νοεμβρίου 2011 έως τις 31 Οκτωβρίου 2011 ήταν πρόεδρος της Μπούντεσρατ, της άνω βουλής του κοινοβουλίου της Γερμανίας και η πρώτη γυναίκα που έλαβε αυτή τη θέση αντικαθιστώντας τον Γενς Μπέρνσεν.

Η Κραφτ σπούδασε οικονομικά στο Πανεπιστήμιο του Ντούισμπουργκ το 1982, και στο King s College του Λονδίνου το 1986 και το 1987. Ολοκλήρωσε τις σπουδές της στο Ντούισμπουργκ το 1989. Είναι παντρεμένη και έχει ένα γιο. Ήταν πρώην Καθολική, αλλά αργότερα ακολούθησε τον Προτεσταντισμό, που ενώνει την Ευαγγελική Εκκλησία της Ρηνανίας, μια εκκλησία μέλος της Ευαγγελικής Εκκλησίας στη Γερμανία.

Μετά την ήττα της στις κρατιδιακές εκλογές του 2017 αποχώρησε από την πρωθυπουργία. Το CDU και το FDP σχημάτισαν μια κυβέρνηση συνασπισμού με τον Άρμιν Λάσετ να γίνεται νέος πρωθυπουργός. Το SPD πήγε στην αντιπολίτευση. 

## Παραπομπές


Κατηγορία:Πρωθυπουργοί της Βόρειας Ρηνανίας-Βεστφαλίας
Περιφέρειες του Τόγκο

Η **[[Τόγκο|Δημοκρατία του Τόγκο]]** διαιρείται σε 5 περιφέρειες (régions , ενικός région) και επιπλέον σε νομαρχίες:  

Κατηγορία:Γεωγραφία του Τόγκο
Αθλητικοί αγώνες πρόκρισης στην Ολυμπιάδα 1920

Στις **[[21 Ιουνίου]] [[1920]]** διεξήχθησαν στο Παναθηναϊκό Στάδιο **Αθλητικοί αγώνες πρόκρισης** για τους Ολυμπιακούς αγώνες που θα γίνονταν στην Αμβέρσα του Βελγίου τον Αύγουστο του 1920. Διοργανωτής ήταν η Επιτροπή Ολυμπιακών Αγώνων. Ορισμένα αγωνίσματα της πάλης και της άρσης βαρών ολοκληρώθηκαν την επόμενη ημέρα, ενώ την προηγουμένη, 20 Ιουνίου, είχαν γίνει τα αγωνίσματα των 1500μ και 10000μ, ώστε οι αθλητές την επόμενη να μετάσχουν στα 800μ και στα 5000μ αντίστοιχα.

## Χρονικό των αγώνων

Αρχικά, είχε ανακοινωθεί πως για τους ολυμπιακούς αγώνες θα προκρίνονταν οι νικητές από το Πανελλήνιο πρωτάθλημα στίβου ανδρών 1920 που έγινε τον Απρίλιο και γι' αυτό είχε τεθεί επικεφαλής της Ελλανοδίκου Επιτροπής ο ίδιος ο βασιλιάς Αλέξανδρος.. Όμως, οι πανελλήνιοι αγώνες στιγματίστηκαν από αδικίες σε βάρος κάποιων αθλητών, με αποτέλεσμα να υπάρχουν διαμαρτυρίες και κάποια ημέρα να αποχωρήσει ένας σύλλογος, χωρίς να διευκρινίζεται ποιος ήταν, αλλά μάλλον ήταν ο Πανελλήνιος Γ.Σ. Για το λόγο αυτό τα αποτελέσματα των πανελληνίων τελικά δεν αποτέλεσαν κριτήριο επιλογής για τη συμμετοχή στους Ολυμπιακούς αγώνες και διοργανώθηκαν ειδικοί προκριματικοί αγώνες, στις 21 Ιουνίου 1920 και πάλι στο Παναθηναϊκό Στάδιο. Οι νικητές των αγώνων αυτών προκρίνονταν για την Ολυμπιάδα μόνο εφόσον πετύχαιναν επίδοση ανώτερη του πανελληνίου πρωταθλήματος και φυσικά έπιαναν τα όρια που είχε θέσει η Διεθνής Ολυμπιακή Επιτροπή.

Οι αγώνες πρόκρισης σημείωσαν μεγάλη επιτυχία και τους παρακολούθησε πολύς κόσμος. Θεωρήθηκαν *"δια τας Αθήνας το μεγαλύτερον αθλητικόν γεγονός των τελευταίων ετών"*. Μετείχαν οι κορυφαίοι Έλληνες αθλητές και σημειώθηκαν ρεκόρ καλύτερα και από εκείνα των πανελληνίων αγώνων, αφού προηγουμένως οι Έλληνες πρωταθλητές είχαν προετοιμαστεί με τη βοήθεια των Αμερικανών γυμναστών της ΧΑΝ Λάμπερτον και Μάρριοτ και των Ελλήνων Ορεσιτρόφου, Γιαννούλη κ.ά. Σε κάποια αγωνίσματα μετείχε μόνο ένας, αφού ο στόχος δεν ήταν η νίκη αλλά η επίτευξη επίδοσης πάνω από τα τεθέντα όρια. Στους αγώνες αυτούς διεξήχθη για πρώτη φορά στην Ελλάδα το άλμα τριπλούν με το νέο στυλ που εφαρμόζεται μέχρι σήμερα (πήδημα στο ένα ποδι-βήμα-άλμα), αντί του παλιού που εφαρμοζόταν ως τότε: άλμα-άλμα-άλμα. Έτσι σημειώθηκε το πρώτο πανελλήνιο ρεκόρ στο σύγχρονο τριπλούν. Επίσης, διεξήχθη αγώνας μαραθωνίου, που δεν είχε διεξαχθεί στο πανελλήνιο πρωτάθλημα από το 1911, γι' αυτό κάποιοι αναφέρουν το νικητή του μαραθωνίου αυτού ως πανελληνιονίκη του 1920. Τέλος, στους αγώνες αυτούς πρωτοεμφανίζεται η ομάδα στίβου του Παναθηναϊκού ως "Πανελλήνιος Ποδοσφαιρικός Αθλητικός Όμιλος" (ΠΠΑΟ).

## Οι νικητές
Είναι γνωστά τα ακόλουθα αποτελέσματα: 

### Αγωνίσματα στίβου
Παρατίθενται και τα όρια πρόκρισης που είχε θέσει η Επιτροπή Ολυμπιακών Αγώνων. 

### Άρση βαρών και πάλη

## Πηγές
* "Οι χθεσινοί αγώνες εις το Στάδιον. Οι αθληταί της Αμβέρσης", εφ. "Εμπρός", 22/6/1920.
* Πέτρος Λινάρδος, Η Σμύρνη του Πανιωνίου, 1998, σσ. 158-159.

## Αναφορές



Κατηγορία:Διοργανώσεις στίβου στην Ελλάδα
Κατηγορία:Πολυαθλητικές διοργανώσεις το 1920
Κατηγορία:Στίβος το 1920
Σοκοντέ

Η **Σοκοντέ** () είναι η δεύτερη μεγαλύτερη σε πληθυσμό πόλη του Τόγκο. Βρίσκεται 339 χιλιόμετρα (211 μίλια) βόρεια της πρωτεύουσας Λομέ.

## Ιστορία
.

## Γεωγραφία
Η Σοκοντέ χαρακτηρίζεται για τα ποτάμια και τους λόφους της. Τα κύρια ποτάμια είναι το Κπαντζό και το Κπαντί. Η πόλη βρίσκεται μεταξύ των ποταμών Μον και Μονό. 

### Κλίμα και Καιρός
Η Σοκοντέ έχει κλίμα τροπικό. Διατρέχει δύο περιόδους: τη βροχερή περίοδο, που διαρκεί από τον Απρίλιο έως τον Μάιο και την περίοδο της ξηρασίας, που διαρκεί από το Νοέμβριο έως το Μάρτιο. Το ετήσιο ύψος βροχής φτάνει τα 1.200 με 1.500 mm. Η θερμοκρασία φτάνει κατά μέσο όρο τους 26 ° C.

## Οικονονομία
Η οικονομία της Σοκοντέ εξαρτάται κυρίως από τις μεταφορές, τις καλλιέργειες και τις δραστηριότρητες. Στην πόλη δεν υπάρχει βιομηχανική δραστηριότητα. Πολλοί αγρότες καλλιεργούν καλαμπόκι, γιαμ, φασόλια και πιπέρι. 

Στην πόλη φυτρώνουν λαχανικά κυρίως στα ποτάμια και στο Κποντζό Ινουσαγιό. 

## Πρόσωπα
* Ζαριφού Αγεβά (Zarifou Ayéva), πολιτικός
* Μοχάμεντ Καντέρ (Mohamed Kader), ποδοσφαιριστής
* Εντέμ Κοντζό (Edem Kodjo), πρώτος πρωθυπουργός του Τόγκο
* Ασιμιού Τουρέ (Assimiou Touré), ποδοσφαιριστής

Κατηγορία:Πόλεις του Τόγκο
Κεντρική Περιφέρεια (Τογκό)

Η **Κεντρική Περιφέρεια** (γαλλικά: Cerntale) είναι μια από τις 5 περιφέρειες του Τόγκο. Πρωτεύουσα είναι η Σοκοντέ.

## Πόλεις
Η μεγαλύτερη πόλη είναι η Σοκοντέ και δεύτερη μεγαλύτερη η Τσαμπά. Άλλες πόλεις είναι η Μπλιτά, η Σοτουμπουά και η Τσαουντζό.

## Νομαρχίες
thumb|300px|right|Οι νομαρχίες της Κεντρικής περιφέρειας

* Μπλιτά
* Τσαουντζό
* Σοτουμπουά
* Τσαμπά
  
## Γεωγραφία
Η περιφέρεια συνορεύει με το Μπενίν στα ανατολικά, συγκεκριμένα τη Ντόνγκα στα βορειοανατολικά και το Κολίνς στα νοτιοανατολικά, τη Γκάνα στα δυτικά, συγκεκριμένα με τη Βόρεια περιφέρεια στα βορειοδυτικά και τη Βόλτα στα νοτιοδυτικά. καθώς και τις περιφέρειες Πλατώ στα βόρεια και την Καρά στα νότια. 

## Πληθυσμός
Η Κεντρική περιφέρεια είναι η μικρότερη περιφέρεια του Τόγκο από άποψη πληθυσμού.

## Δείτε επίσης
* Περιφέρειες του Τόγκο

Κατηγορία:Γεωγραφία του Τόγκο